Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 557

3. Elősegíti szabadidős, önsegítő csoportok és támogató hálózatok szerveződését és részt vesz azok munkájában A mentálhigiénés asszisztens legyen képes: — felismerni a helyi társadalom sajátos érdekű és igényű csoportjainak létét, elkülönülését, — felismerni a helyi közösség szerkezetét, a különböző csoportok kapcsolattartási lehetőségeit, — felismerni a társadalmi önszerveződési és önsegítő igényeket, kezdeményezéseket, — felismerni a csoportalakítás lehetőségeit, közreműködni a különböző célú csoportok szervezésében, — kiválasztani a foglalkoztatás, a szórakoztatás, az ismeretterjesztés, a testedzés adott körülmények között alkalmazható módszereit, szabadidős, kulturális és fejlesztő programokat szervezni szakemberek, illetve művészek bevonásával, — szakemberek irányításával és útmutatása szerint rehabilitációs és rekreációs foglalkozásokat szervezni, vezetni, — segíteni a helyi társadalmi nyilvánosság fórumainak létrejöttét, működését, — alkalmazni a közösségi mentálhigiéné módszereit, átlátni területeit és felismerni a beavatkozás kompetencia határait.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes